Lav et referat af nedenstående tekst:

Tekst:
Cheftræner Niclas Hougaard Hansens beslutning om at trække sig fra posten hos Fortuna Hjørring nåede kun at være en uge gammel, før klubben nu melder ud, at man ønsker en øjeblikkelig fratrædelse fra træneren. Niclas Hougaard Hansen meldte dengang ud, at han ikke ønsker at fortsætte i klubben - blandt andet fordi han ikke er enig i de mål, klubben sætter sig. Cheftrænerens kontrakt løb ellers frem til 30. juni, men efter udmeldingen fra Niclas Hougaard Hansen har klubbens ledelse besluttet sig for at fritage ham fra opgaven allerede nu. - Fortuna finder derfor, at den bedste løsning er, at Niclas Hougaard fratræder straks og hjemsendes, skriver klubben i en pressemeddelelse. Ansvaret for ligatruppen frem mod slutspillet varetages i stedet af assistenttræner Elene Sadiku. Hun var i aktion allerede under mandagens træning. Ledelsen er på udkig efter en ny cheftræner, der kan overtage efter Niclas Hougaard Hansen. - Fortuna har allerede kontakt til flere meget kvalificerede og erfarne trænere, der kan beklæde posten og varetage cheftræneransvaret for ligatruppen i de kommende sæsoner, skriver klubben i en pressemeddelelse.

Referat:
Klubben har besluttet sig for at hjemsende cheftræner Niclas Hougaard Hansen fra dags dato.